Alarmprisen 2006

Alarmprisen 2006 var den sjette utgaven av Alarmprisen og ble delt ut på Sentrum Scene, Rockefeller i Oslo lørdag 21. januar 2006. Madrugada vant to priser, mens årets Alarmpris gikk til Sofian. 

Det ble kåret vinnere i totalt syv sjangerbestemte klasser og syv tilleggsklasser, tre flere klasser enn året før. Ny sjangerklasse av året var klassen årets klubbalbum, som ble innført for å skille moderne rytmisk musikk hovedsakelig laget for dansegulvet. Nye tilleggsklasser var turnéprisen og årets blodfan. Turnéprisen ble delt ut i samarbeid med Rikskonsertene, og vinneren fikk en turné gjennom hele landet, inkludert by:Larm og Quartfestivalen. Klassen årets blodfan ble innført for å hedre personer som dedikerer seg spesielt mye til sitt favorittband. Prisklassene for klubbalbum og blodfan ble kun delt ut denne ene gangen.

De nominerte i de fleste klassene ble valgt ut gjennom en avstemning blant 58 musikkjournalister, og uten at plateselskapene måtte melde på sine artister på forhånd. Vinneren ble deretter kåret gjennom en avstemming hvor publikumstemmer på Alarmprisens nettsider og via SMS og musikkjournalistenes stemmer talte 50% hver. De nominerte i klassene årets musikkvideo og årets blodfan ble valgt ut av en egen jury. I klassen turnéprisen måtte artister selv søke om å bli vurdert. Det ble ikke offentliggjort noen nominerte og vinneren ble kåret av en egen jury. Vinneren av årets Alarmpris ble kåret av en egen jury uten offentliggjøring av nominerte på forhånd. Vinneren av denne prisen mottok et prisbeløp på  kroner og annonsering i Dagbladet verdt  kroner.

Konferansierer under utdelingen var Steinar Sagen og Atle Antonsen og utdelingen ble overført direkte på NRKs nettsider og NRK P3. NRK1 sendte dessuten en redigert utgave av utdelingen på Lydverket den påfølgende uken.

Vinnere

Nominerte 
Årets rockealbum:
 Madrugada: The Deep End
 Ricochets: Isolation
 Serena Maneesh: Serena Maneesh
 JR Ewing: Maelstrom
 My Midnight Creeps: My Midnight Creeps

Årets popalbum:
 Ane Brun: A Temporary Dive
 Loch Ness Mouse: 11-22
 Maria Mena: Apparently Unaffected
 Anja Garbarek: Briefly Shaking
 Sofian: This is Sofian

Årets hiphop/rapalbum:
 Paperboys:  When Worlds Collide
 Cast: Problembarn
 OnklP: Det kunne vært deg
 Warlocks: The Neverending Story
 Tommy Tee: Tommy Tycker om mej

Årets metalalbum:
 El Caco: The Search
 Stonegard: Arrows
 Grimfist: 10 Steps To Hell
 Scum: Gospel for Tthe Sick
 Solefald: Red for Fire

Årets frimusikk/electronicaalbum:
 Cloroform: Cracked Wide Open
 Jaga Jazzist: What We Must
 Toy: Toy
 Supersilent: 7
 Alog: Miniatures

Årets jazzalbum:
 Shining: In the Kingdom of Kitsch You Will Be a Monster
 Kornstad/Wiik: Eight Tunes We Like
 The Thing: Live at Blå
 Tord Gustavsen Trio: The Ground
 Atomic: Bikini Tapes

Årets klubbalbum:
 Röyksopp: The Understanding
 Lindstrøm & Prins Thomas: Lindstrøm & Prins Thomas
 Datarock: Datarock Datarock
 Annie: DJ-Kicks
 Future Prophecies: Warlords Rising

Årets låt:
 Madrugada: «The Kids Are On High Street»
 Röyksopp: «What Else Is There»
 Ane Brun: «My Lover Will Go»
 Superfamily: «Taxi Dancing»
 Mira Craig: «Boogeyman»

Årets liveartist:
 Purified in Blood
 Madrugada
 Turboneger
 Ricochets
 Kaizers Orchestra

Årets musikkvideo:
 Cast: «Problembarn» (regissør: Eigil Landmark og Thomas Løberg, produsent: Gry Sætre for Fantefilm)
 King Midas: «City Sounds» (regissør og produsent: Tundra Group)
 Paperboys: «Keep It Cool» (regissør: Alex Herron, produsent: Vinni Vicci Vagabond)
 Bertine Zetlitz: «Ah-Ah» (Pravda ved Mikkel Sandemose og Erik Schøien)
 Ravi & DJ Løv: «E-Ore» (Filmpilotene ved Nils Peder Sand og Christopher Rodriguez)

Årets nykommer:
 Mira Craig
 My Midnight Creeps
 Sofian
 Superfamily
 Animal Alpha

Årets blodfan:
 Henning Klokkeråsen – for sitt arbeid med drmowinckel.com, fanside for Kaizers Orchestra
 Raymond Løkken – leder av turbojugugend i Årdal, for Turboneger
 Nils-Henrik Stokke – deLillos-fan

Referanser

Kilder

Eksterne lenker 
 

Alarmprisen
Kunst og kultur i 2006
Musikk i 2005
Musikk i 2006